open-index/open-wikipedia-markdown huggingface dataset:
Jonas Kondrotas

**Jonas Kondrotas** (1943 m. rugpjūčio 15 d. Užugulbinėje, Pabiržės valsčiuje – 2022 m. sausio 28 d.) – Lietuvos ir Kėdainių rajono savivaldybės politinis bei visuomenės veikėjas, agronomas.

## Biografija
1971 m. baigė Lietuvos žemės ūkio akademiją, mokslinis agronomas.

AB „Kėdainių grūdai“ generalinis direktorius, bendrovės valdybos narys. 2005 m. žemės ūkio ministro pavaduotojas, 2006 m. Lietuvos valstybinės veterinarijos preparatų inspekcijos viršininko patarėjas. Nuo 2008 m. pensininkas, nuo 2011 m. Seimo narys.

2012–2016 m. Seimo Darbo partijos frakcijos narys.

Nuo 2004 m. Darbo partijos narys, tarybos narys. 2007–2011 m. ir 2011 m. (mandato atsisakė) Kėdainių rajono savivaldybės tarybos narys.

Labūnavos bendruomenės centro Tarybos pirmininkas. Žmona Bronė, vaikai Darius, Airė.

## Šaltiniai
Antskydis

**Antskydis**, **umbas**, *umbonas* () – skydo centre pritvirtinta iškila detalė, paprastai pusrutulio arba kūgio formos, būdinga apvaliems skydams. Antskydžiai paprastai būna iš storo metalo lakšto, kartais – mediniai.

Antskydžiai atlikdavo kelias funkcijas:
* padėdavo nukreipti smūgius, nukreiptus į plokščio skydo centrą,
* papildomai apsaugodavo skydo centrą, kur pritvirtinta skydo rankena,
* sustiprindavo smūgį skydu į priešininką.

Vėliau atsirado „skydo formos“ skydai, kurie buvo horizontaliai išgaubti ir buvo laikomi ne už rankenos, o už diržų, ir antskydžiai liko daugiau dekoratyviniai elementai.

Neapvalūs skydai paprastai antskydžių neturi, nes dažniausiai jais gindavosi kitaip, nei apvaliaisiais skydais. Apvaliu skydu pasitikdavo priešininko smūgį, o „skydiškuosius“ išlenktus skydus pasukdavo įstrižai, kad priešo smūgis nuslystų. Antskydis efektyvus pasitinkant priešo smūgį skydo smūgiu, bet mažai efektyvus ar net gali trukdyti nukreipiant priešo smūgį.


Image:Scutum umbo.jpg|Romėnų skydo skutumo antskydis
Image:Umbone.jpg|Lombardiškas antskydis
Image:Saxon shield boss.JPG|Saksiškas antskydis


## Nuorodos
* Viking Shield Building Pictures (Kaip pasidaryti vikingų skydą su antskydžiu) http://www.digitalnorseman.com/bcvsp/shields.html 
* Įvairūs antskydžiai (šiuolaikinė gamyba) http://www.rudis-kuenstlerwerkstatt.de/gallerie-helm-engl.htm 

Iliustracijos
* Geležies or bronzos antskydis (rastas kasinėjant) http://www.heorot.dk/shield-boss.jpg
* Skydas su antskydžiu (šių dienų gamyba) http://www.fortebraccio.net/public/immagini/383.jpg 
* Antskydžiai (šių dienų gamyba0 http://www.fortebraccio.net/public/immagini/388.jpg 
* Iron shield boss (Kasinėjant rastas geležinis antskydis) http://www.ashmolean.org/ash/amps/leeds/AS_Oxfordshire/yarnton/1886-1444a.html 
* Puošnus romėnų antskydis http://www.legionsix.org/niceboss.jpg 
* Kitas puošnus romėnų antskydis http://www.legionsix.org/prettyboss.jpg
Rimantas Diliūnas

**Rimantas Diliūnas** (g. 1953 m. sausio 14 d. Krasnojarsko kraštas, Rusija) – Lietuvos ir Kėdainių rajono politinis bei visuomenės veikėjas.

## Biografija
1980 m. baigė Lietuvos veterinarijos akademiją, veterinarijos gydytojas.

1999 m. V. Diliūnienės personalinės įmonės vadybininkas, AB „Krekenavos agrofirma“ ŽŪKB „Krekenavos mėsa“ ūkio dalies vedėjas. 2007–2011 m. Kėdainių rajono savivaldybės mero pavaduotojas, 2011–2015 m. Kėdainių rajono savivaldybės meras.

2004 m. Darbo partijos narys, Kėdainių rajono skyriaus pirmininko pavaduotojas. 2000–2003 m., 2003–2007 m., 2007–2011 m. ir 2011–2015 m. Kėdainių rajono savivaldybės tarybos narys.

Sutuoktinė Vanda, vaikai Aistė, Agnė, Indrė.

## Šaltiniai

|-
Andrijus Danilko

**Andrijus Michailovičius Danilko** (, gerai žinomas savo personažo vardu – **Verka Serdiučka**, ; g. 1973 m. spalio 2 d. Poltavoje) – ukrainiečių Pop-Trash ir šokių muzikos atlikėjas, dainininkas.

2007 m. Eurovizijos dainų konkurso metu Helsinkyje Andrijus Danilko (Verka Serdiučka) atstovavo Ukrainai su daina *„[[Dancing Lasha Tumbai]]“* ir užėmė antrąją vietą.

## Diskografija
### Albumai
* Я рождена для любви (1998)
* Гоп-гоп (2002)
* Чита дрита (2003)
* Ха-ра-шо (2003)
* Жениха хотела (2004)
* После тебя (2005)
* Новые песни Верки Сердючки (2006)
* Тралі-Валі (2006)

### Kompiliacijos
* 2002 – Verka Serduchka Best: Neizdannoe
* 2003 – Музыкальный Олимп (Muzikinis Olimpas).

## Nuorodos

* Oficiali svetainė
* Biografija  (ukrainiečių k.)

|-
Votergeito kompleksas

**Votergeito kompleksas** () yra 1967 metais Vašingtone pastatytas biurų, apartamentų bei viešbučių kompleksas, išgarsėjęs kaip vagysčių vietą dėl kurių kilo Votergeito skandalas, po kurio atsistatydino JAV prezidentas Ričardas Niksonas. 2005 metų spalio 21 dieną kompleksas buvo įtrauktas į JAV nacionalinį istorinių vietų registo sąrašą. 2007 metų rugpjūčio 1 diena viešbutis buvo uždarytas 170 mln. dolerių kainuosiančiai, 18 mėnesių trukmės renovacijai.

Vaizdas:WatergateFromAir.JPG
Vaizdas:Watergate complex.jpg
Vaizdas:Watergate.jpg
Darius Kaminskas

**Darius Kaminskas** (g. 1966 m. kovo 16 d. Klaipėdoje) – Lietuvos ir Kėdainių rajono savivaldybės politinis bei visuomenės veikėjas.

## Biografija
1984 m. baigė Klaipėdos 19-ąją vidurinę mokyklą, 1992 m. – Kauno medicinos institutą, gydytojas. 2006 m. baigė Kauno technologijos universitetą, viešojo administravimo magistras.

1995–2016 m. VĮ Kėdainių ligoninės Akušerijos – ginekologijos skyriaus gydytojas, 2004–2016 m. skyriaus vedėjas. Nuo 1998 m. užsiėmė privačia praktika.

1999 m. Naujosios sąjungos, 2006–2009 m. Darbo partijos, 2006 m. Pilietinės demokratijos partijos narys.

2000–2016 m. Kėdainių rajono savivaldybės tarybos narys, 2002–2004 m. vicemeras.

Nuo 2016 m. Seimo narys.

Sutuoktinė Aušrelė, vaikas Justinas.

## Šaltiniai
Nernsto efektas

**Nernsto efektas** – reiškinys, kai tekant elektros srovei puslaidininkiu, esančiu skersiniame magnetiniame lauke, srovės kryptimi atsiranda temperatūros gradientas.

## Reiškinio priežastis

Jo priežastis ta pati – relaksacijos trukmės (tuo pačiu ir judrumo) priklausomybė nuo energijos (greičio). Jeigu išbarstymo mechanizmas toks, kad greitųjų elektronų relaksacijos trukmė mažesnė už lėtųjų elektronų relaksacijos trukmę. Tuomet greitųjų elektronų nukrypimas nuo pradinio tiesiaeigio judėjimo krypties magnetiniame lauke bus mažesnis, negu lėtųjų. Tokiu būdu įjungus magnetinį lauką įvairių elektronų indėlis į srovę pasikeičia.

## Išilginis temperatūrų skirtumas

Didelės energijos elektronai beveik nekliudomai pasiekia kitą kristalo galą, kur dėl smūgių į gardelę atiduoda savo perteklinę energiją, ir kristalas įšyla. Lėtesnieji elektronai lieka pirmajame gale, kur smūgių metu atima iš gardelės tam tikrą energiją ir ją atvėsina. Temperatūrų skirtumas didėja tol, kol dėl šiluminio laidumo atsiradęs šilumos srautas nesusilygina su greitųjų elektronų pernešamu šilumos srautu. Nusistovėjus pusiausvyrai, temperatūrų skirtumas kristalo galuose nebekinta. Tokiu būdu, magnetiniame lauke atsiranda išilginis temperatūrų skirtumas (Nernsto efektas).

## Nernsto koeficientas
 
Šio reiškio tyrimas, lyginant su varžos pakitimu magnetiniame lauke tyrimais, nieko naujo neduoda. Tuo tarpu jo tyrimai, kaip ir bet kokie šiluminiai matavimai yra sudėtingi. Tačiau žinant elektrinio lauko E_Y reikšmę *y* ašies kryptimi ir magnetinio lauko B_Z reikšmę *z* ašies kryptimi galima suskaičiuoti Nernsto koeficientą |*N*| pagal šią išraišką:

:: |N|=\frac{E_Y/B_Z}{dT/dx},

kur dT/dx yra temperatūros gradientas.

Žinomas ir atvirkštinis procesas – Etingshauzeno efektas, kuomet vyksta skersinis temperatūrų skirtumas.
AC/DC diskografija

Nuo 1975 m. australų hard rock'o grupė AC/DC išleido 17 studijinių albumų, bei keletą smulkesnių albumų, kurie buvo parduodami tik Australijoje. Grupė taip pat išleido 6 koncertinius albumus, 12 video koncertų rinkinių ir video klipų, bei bent 6 muzikinius rinkinius. AC/DC yra pardavusi daugiau kaip 200 milijonų albumų visame pasaulyje, iš jų daugiau kaip 68 milijonai buvo parduoti Jungtinėse Amerikos Valstijose. Vien albumo „Back in Black“ buvo parduoti 42 milijonai egzempliorių visame pasaulyje, iš jų 21 milijonas JAV. „Back in Black“ albumas yra antras geriausiai parduodamas albumas pasaulyje.

## Australiški albumai

## Tarptautiniai albumai

## Koncertiniai albumai

## Filmo garso takelis

## Singlai
Geležtė

**Geležtė** (, ) – trumpa ar ilga įrankio ar ginklo plokštelės ar strypo formos dalis, turinti ašmenis ir/arba smaigalį, paprastai metalinė (šiais laikais – plieninė, nors gali būti ir medinė, plastikinė, kaulinė), skirta pjauti, durti, kirsti, gramdyti, drožti ir pan.

Geležtes turi tokie įrankiai ir ginklai, kaip peilis, kaltas, oblius, atsuktuvas, kalavijas, durtuvas ir t. t.

Pjaunančios ir kertančios geležtės turi ašmenis. Pagal ašmenų skaičių geležtės gali būti:
* beašmenės – pvz., končiaras
* vienašmenės – pvz., peilis
* pusantraašmenės – pvz., dalis palašų
* dviašmenės – pvz., daugelis durklų

## Medžiaga geležtėms
Senovėje geležtės būdavo varinės ar bronzinės, vėliau – geležinės ar plieninės. Aukščiausios kokybės plienas, naudojamas geležtėms, kartais būna labai brangus (pvz., damasko plienas), todėl ir ginklo su
tokia geležte kaina gali būti labai didelė.

Siekiant padidinti geležčių patvarumą geležčių metalas apdorojamas specialiais būdais. Pvz., varines ir bronzines geležtes kietindavo kūju kaldami šaltas. Plienines geležtes (turinčias >0,2 % anglies) grūdina (įkaitina ir aušina alyvoje ar vandenyje). Pernelyg užgrūdintos geležtės gali tapti pernelyg trapiomis, todėl grūdinimą neretai papildo ir atleidimas. 
Mažaanglio plieno geležtės gali būti kietinamos įanglinant jų paviršių.

## Grioveliai
Ginklų geležčių griovelius neretai klaidingai vadina „grioveliais kraujui“, atseit, tais grioveliais greičiau išteka aukos kraujas. Kartais teigiama, kad jais į kūną patenka oras, todėl geležtę lengviau ištraukti iš žaizdos (geležtė, atseit, „neužsisiurbia“). 
Grioveliai atlieka dvi funkcijas:
* griovelių kraštai veikia kaip standinančios briaunos, todėl geležtė tampa standesnė,
* išdrožti grioveliai geležtę padaro lengvesne.


Image:Katana blades.jpg|Katanų geležtės muziejuje
Kuršininkai

**Kuršininkai** (; ) – aisčių etninė grupė, kuri per aisčių genčių ar tautų vidaus migracijas XIV–XVII a. iš Latvijos Kuršo atsikėlė į Šventosios, Palangos apylinkes bei Rytprūsių pajūrį. Kuršininkai buvo tiesioginiai kuršių genties palikuonys. Lietuvoje jie buvo laikomi Kuršo latvių etnine grupe, nors patys kuršininkai savęs niekada nelaikė latviais bei savo kalbos nelaikė latvių kalbos tarme. Kuršininkai išpažįsta protestantizmo kryptį – liuteronybę.

Manoma, kad dalis kuršininkų Lietuvos teritorijoje susiliejo su dar išlikusiais ir žemaičių neasimiliuotais kuršiais. XVII a. viduryje kuršininkai gyveno Rytprūsiams ir dabartinei Lietuvai priklausančioje teritorijoje, daugiausiai palei Baltijos jūros pakrantę – nuo Būtingės, Palangos, Klaipėdos apylinkių, Kuršių nerijoje, Sembos pusiasalyje ir per Aistmarių neriją iki pat Dancigo (dab. Gdanskas, Lenkija). Bet jų pagrindinė gyvenama teritorija buvo Kuršių nerija ir apie Ventės ragą. Jų gyventoje šiaurinėje dalyje išliko tik žemės pavadinimas – Kuršas (), kuris kilęs nuo ten kadaise gyvenusios jų protėvių – kuršių genties.

XIX a. pabaigoje kuršininkų tebuvo išlikę vos 4 tūkstančiai. Kuršininkai kalbėjo labai savotiška latvių kalbos tarme, seniai izoliuota nuo bendro latvių kalbos kamieno. Jų kalba buvo patyrusi ir lietuvių, vokiečių, o kuršininkų atsikėlusių iš šiaurinės Latvijos Kuršo dalies, turėjo net lyvių kalbos ypatybių. Su bendrine latvių kalba šiuo metu beveik neturi kontakto, bet, latviams šnekant, kuršininkai juos supranta.

Baigiantis Antrajam pasauliniam karui ir daugumai Rytprūsių gyventojų besievakuojant nuo artėjančių rusų karių, kartu su lietuvininkais, Rytprūsių vokiečiais, jų didelė dalis pasitraukė į Vokietijos gilumą, o dalis žuvo ar buvo ištremti. Pasilikusieji tėvynėje išlikę gyvi, kentė patyčias iš naujos valdžios pusės.

Latvijos kuršiai sulatvėjo, Vokietijon pasitraukusių kuršininkų dalis nutautėjo, nors ir šiandien dar yra gana nemažai išlaikiusių savo krašto šaknis. Lietuvoje tik labai maža dalis pasilikusių pajūryje kuršininkų išliko iki mūsų dienų.

## Nuorodos

* baltai.lt / Paskutinioji kuršininkų karta, 2010 m. gruodžio 20 d.
Aušrys Macijauskas

**Aušrys Macijauskas** (g. 1968 m. rugsėjo 29 d. Kėdainiuose) – agronomas, Lietuvos ir Kėdainių rajono savivaldybės politinis veikėjas.

## Biografija
1984 m. baigė Kėdainių vaikų muzikos mokyklą, 1986 m. Kėdainių 2-ąją vidurinę mokyklą. 1986–1991 m. studijavo Lietuvos žemės ūkio akademijos Agronomijos fakultete. 1988–1989 m. tarnavo sovietinėje armijoje. 1991–1992 m. Kėdainių cukraus fabriko darbininkas. 1993 m. įkūrė reklamos agentūrą „Mūsų braižas“. 1996–2008 m. dalyvavo kuriant žemės ūkio kooperatyvą „Mūsų ūkis“ ir jam vadovavo. 1997–2000 m. tęsė studijas Lietuvos žemės ūkio universitete, žemės ūkio technologas. 2001 m. išrinktas Lietuvos grūdų augintojų asociacijos tarybos pirmininku, tapo Žemės ūkio rūmų prezidiumo nariu.

Nuo 1994 m. Tėvynės sąjungos narys. 2003–2007 m., 2007–2011 m. ir 2011–2013 m. Kėdainių rajono savivaldybės tarybos narys. 2008–2011 m. LR žemės ūkio ministro Kazio Starkevičiaus pavaduotojas. Nuo 2011 m. premjero Andriaus Kubiliaus visuomeninis konsultantas žemės ūkio klausimais.

Žmona Rasa, sūnūs Lukas ir Paulius.

## Piktnaudžiavimas tarnybine padėtimi
2011 m. pradėto ikiteisminio tyrimo metu nustatyta, kad žemės ūkio viceministras A. Macijauskas nurodė Valstybinės maisto ir veterinarijos tarnybos (VMVT) vadovo pareigas ėjusiam A. Bagotyriui laikinai įdarbinti Vigimantą Kisielių Kauno VMVT, kad vėliau pastarasis būtų perkeltas į pareigas Nacionalinės žemės tarnybos padalinyje Kėdainiuose.

2013 m. liepos 18 d. Vilniaus miesto apylinkės teismas, išnagrinėjęs bylą, nustatė, kad Aušrys Macijauskas, būdamas valstybės tarnautoju – LR žemės ūkio ministerijos viceministru ir Saulius Silickas, būdamas valstybės tarnautoju – Nacionalinės mokėjimo agentūros prie Žemės ūkio ministerijos direktoriumi, piktnaudžiavo tarnybine padėtimi, siekdami turtinės ir kitokios asmeninės naudos, dėl ko buvo padaryta didelė žala valstybės interesams. A. Macijauską ir S. Silicką teismas pripažino kaltais ir paskyrė jiems 1 metų 6 mėnesių laisvės atėmimo bausmes, jų vykdymą atidedant.

## Šaltiniai
Saulius Grinkevičius

**Saulius Grinkevičius** (g. 1959 m. gegužės 1 d. Kudirkos Naumiestyje, Šakių rajonas) – Kėdainių rajono savivaldybės politinis bei visuomenės veikėjas, buvęs Kėdainių rajono meras.

## Biografija
**Išsilavinimas**

Saulius Grinkevičius gimė 1959 m. gegužės 1 d. Šakių rajone mokytojų šeimoje. Seneliai Alovės kaime turėjo nuosavos žemės, buvo ūkininkai. 1977 metais baigė Kėdainių Atžalyno vidurinę mokyklą. 1985 m. baigė tuometinę Lietuvos žemės ūkio akademiją, dabar Aleksandro Stulginskio universitetą, hidromelioracijos fakultetą, įgijo inžinieriaus – hidrotechniko specialybę.

1985 metais pradėjo dirbti Kėdainių melioracijos statybos montavimo valdyboje meistru. Nuo 1987 iki 1990 metų dirbo vyresniuoju inžinieriumi kokybei, nuosavos statybos ir socialinių klausimų skyriaus viršininku. Nuo 1990 iki 1991 metų inžinieriumi pagalbinei gamybai.

## Karjera versle

Lietuvai atkūrus Nepriklausomybę, 1991 metais su keliais akcininkais įkūrė uždarąją akcinę bendrovę.

## Politinė veikla
Nuo 1995 m. Lietuvos centro sąjungos narys, Kėdainių skyriaus pirmininkas. 2003 m. po susijungimo su moderniaisiais krikščionimis demokratais bei liberalais tapo Liberalų ir centro sąjungos nariu, išrinktas Kėdainių rajono skyriaus pirmininku ir valdybos nariu. 2014 m. liepą Liberalų ir centro sąjungos bei politinės partijos „Sąjunga TAIP“ bendrame suvažiavime įkūrus Lietuvos Laisvės Sąjungą (liberalai), tapo jos nariu. 1995–1997 m., 1997–2000 m., 2003–2007 m., 2007–2011 m. ir nuo 2011 m. Kėdainių rajono savivaldybės tarybos narys. 2007–2011 Kėdainių rajono tarybos Ekonomikos ir biudžeto komiteto pirmininkas. . Kandidatas į 2015 m. Kėdainių rajono savivaldybės rajono merus. Taip pat LLS sąrašo įrašytas pirmuoju numeriu, kuriame daug visuomenininkų ir nepriklausomų kandidatų.

## Visuomeninė veikla
* Užgardų ir pagardų gamintojų asociacijos pirmininkas,
* Lietuvoje unikalaus Kėdainių Janinos Monkutės-Marks muziejaus-galerijos mecenatas,
* LKL valdybos narys,
* Kėdainių Rotary klubo narys,
* Lauko teniso klubo „Harmonija“ prezidentas.

Sutuoktinė Aldona, vaikai Paulius, Domas.

## Šaltiniai

|-
Mongolų kalba

**Mongolų kalba** (Kirilica: *монгол хэл*, mongol hel; mongolų raštu: *mongɣul kele*)  – kalba, priklausanti mongolų kalboms, daugiausia vartojama mongolų. Kalba užrašoma kirilica. Didžioji dalis kalbančių vartoja Chalcų dialektą.

## Mongolų kalbos abėcėlė

Mongolų kalbos abėcėlei vartojami kirilicos rašmenys, o abėcėlę sudaro 35 raidės:
**A Б В Г Д Е Ё Ж З И Й К Л М Н О Ө П Р С Т У Ү Ф Х Ц Ч Ш Щ Ъ Ы Ь Э Ю Я**

## Nuorodos
*
Jamagatos prefektūra

**Jamagatos prefektūra** () – Japonijos prefektūra, įsikūrusi Tōhoku regione, Honšiū saloje, Japonijoje. Sostinė – Jamagata

## Istorija

VIII a. dabartinė Jamagatos teritorija priklausė tolimiausiam Japonijos valstybės rajonui, vadinamam „sausumos kraštu“ – *Mičinoku*. Šios sritys buvo įsisavinamos plečiant Koši (vėliau – Ečigo) žemę. Nuo jos administraciškai buvo atskirta Devos žemė, kuri ir sudarė dabartinės Jamagatos branduolį. Iš čia ekspansija buvo vykdoma dar toliau į šiaurę.

## Geografija

Jamagatos prefektūra įsikūrusi pietvakariniame Tōhoku regiono kampe, turi priėjimą prie Japonijos jūros. Ji pietuose ribojasi su Nijigatos ir Fukušimos prefektūromis, rytuose – su Mijagio prefektūra, šiaurėje – su Akitos prefektūra. Prefektūros sienas atstoja kalnai, todėl didžiausia populiacija esti prefektūros centre esančiose lygumose.

### Miestai
Jamagatos prefektūroje yra 13 miestų:

### Miesteliai ir kaimai
Pateikiami miesteliai ir kaimai kiekvienoje srityje:

## Nuorodos

* Oficiali Jamagatos prefektūros svetainė
* Pramonės vietų Jamagatos prefektūroje gidas
* Informacija apie Jamagatą (turizmas) 
* Jamagatos miesto klimatas
* Jamagatos meno muziejus
Natalia Barbu

**Natalia Barbu** (1979 m. rugpjūčio 22 d. Belcuose) – Moldovos pop dainininkė, smuikininkė, dainų autorė, garsi tiek savo šalyje, tiek Rumunijoje. Muzikinę karjerą pradėjo grupėje Trigon. Vėliau pradėjo solo karjerą. Yra išleidusi 4 albumus. Natalia 2007 m. dalyvavo Eurovizijos dainų konkurse su daina *Fight*. Sėkmingai įveikė pusfinalio barjerą, o finale su 109 taškais užėmė 10 vietą.

## Diskografija
* *Intre Ieri Si Azi* (2001)
* *Zbor De Dor* (2003)
* *Eurovision Song Contest – Helsinki 2007* (2007)
* *Fight* – 2007

## Nuorodos
* N. Barbu atlieka ''Fight'' Eurovizijoje

|-
Evridiki

**Evridiki Theokleous** (, 1968 m. vasario 25 d. Limasolyje) – Kipro roko, pop, techno muzikos atlikėja.

Atstovavo Kiprą net 3 Eurovizijos dainų konkursuose (1992, 1994 ir 2007 m.). Evridiki užaugo Nikosijoje. Studijavo muziką, šokius, teatrą Nikosijos, Paryžiaus, Bostono akademijose. 1989 m. persikėlė gyventi į Atėnus, kur pradėjo solinę muzikinę karjerą. 1991 m. ji išleido pirmąjį savo albumą. Tai viena sėkimingiausių Kipro ir Graikijos atlikėjų.

## Dalyvavimas Eurovizijoje
Evridiki kaip pritariamoji vokalistė Eurovizijoje dalyvavo 1983, 1986 ir 1987 m. Vėliau dalyvavo, kaip pagrindinė vokalistė. Tiek 1992 m. Eurovizijoje Švedijoje, kur Evridiki pristatė dainą *Teriazoume*, tiek 1994 m. Airijoje su daina *Ime Anthropos Ki Ego* ji užėmė 11 vietą. 2007 m. Evridiki atstovavo Kiprą su daina *Comme Ci, Comme Ça* ir pusfinalyje užėmė 15 vietą bei į finalą nepateko.

## Diskografija
* 1991 – *Gia Proti Fora*
* 1992 – *Poso Ligo Me Xereis*
* 1993 – *Misise Me*
* 1995 – *Fthinoporo Gynekas*
* 1996 – *I Epomeni Mera*
* 1997 – *Pes to Mou Afto*
* 1998 – *Dese Mou ta Matia*
* 1999 – *To Koumbi*
* 2000 – *Ola Dika Sou*
* 2002 – *Live ki Allios*
* 2003 – *Oso Fevgo Gyrizo*
* 2004 – *Best of*
* 2005 – *Sto Idio Vagoni*
* 2007 – *13*
* 2009 – *Etsi Einai I Agapi* (su Dimitris Korgialas)
* 2011 – *Oneirevomai akoma mama*

## Nuorodos
* Oficiali svetainė
* 
* Evridiki atlieka ''Comme Ci, Comme Ça''

|-
Siemens AG

**Siemens AG** – Vokietijos bendrovė, tarptautinis koncernas. 125 padaliniai Vokietijoje, atstovybės – 190 valstybių. *Siemens* koncerne dirba 428 000 darbuotojų (2006 m. - 475 000; iš jų – 161 000 arba 34 % visų darbuotojų 2006 m. Vokietijoje). Koncerno apyvarta – 77,327 mlrd. eurų, 2008 m. (87,325 mlrd. - 2006 m.; 75,445 mlrd. eurų - 2005 m.), pelnas po mokesčių – 3,033 mlrd. eurų (2006 m.; 2,248 mlrd. eurų – 2005 m.). 2007 m. Fortune žurnalo (Niujorkas, JAV) duomenimis, pagal gaunamas pajamas „Siemens" užėmė 28 vietą didžiausių kompanijų sąraše, o elektronikos ir elektrotechnikos srityje – 1-ąją vietą. Įmonė veikia per 190 pasaulio šalių.

Vadovybė: Peter Löscher, valdybos pirmininkas; Gerhard Cromme, stebėtojų tarybos pirmininkas. Ankstesnis valdybos pirmininkas – Klaus Kleinfeld (nuo 2005 m. sausio 27 d. iki 2007 m. rugsėjo 30 d.). „Siemens“ turi dukterinių įmonių, tarp jų riedmenų gamintoja „Siemens Mobility“.

## Istorija

1847 m. spalio 12 d. įmonę Berlyne įsteigė Werner von Siemens. Tai buvo „Siemens & Halske“ įmonė – jos steigėjai buvo inžinierius Werner von Siemens ir mechanikas Johann Georg Halske. 1966 m. įmonė pervadinta „Siemens“.

## Šaltiniai

## Nuorodos

*
Mėguva

**Mėguva** – kuršių žemė, kurią sudarė siauras žemės ruožas palei pajūrį prie Šventosios ir Akmenos upių.

Šios žemės ribose yra šie miestai ir miesteliai: Palanga, Kretinga, Šventoji, Būtingė, Darbėnai, Lenkimai, Vydmantai.

## Nuorodos
* ''Mėguva - kuršių žemė'', '''Palangos priešistorė ir viduramžiai archeologo akimis, I dalis.'''  Vladas Žulkus
* ''Pirmieji gyventojai'', '''Palangos priešistorė ir viduramžiai archeologo akimis, I dalis.'''  Vladas Žulkus
* ''Mėguvos kilmingieji ir jų valdos'', '''Palangos priešistorė ir viduramžiai archeologo akimis, III dalis.'''  Vladas Žulkus
Bethesda Softworks

**Bethesda Softworks** – amerikiečių bendrovė, kurianti ir platinanti video žaidimus. Įkurta Kristoferu Uiveru 1986 m. ir labiausiai žinoma kompiuterinių vaidmenų žaidimų serija „The Elder Scrolls“. Taip pat susidomėjimas „Bethesda“ išaugo jai įsigijus teises kurti trečiąjį žaidimą kultine tapusiai „Fallout“ serijai – „Fallout 4“.

1986 m. „Bethesda“ sukurtas žaidimas „Gridiron“ laikomas vienu pirmųjų tikroviškų kompiuterinių sporto simuliatorių. Taip pat kompanija turi ilgą istoriją ir kituose žanruose – vaidmenų žaidimai, lenktynės, simuliatoriai ir kt.

Kompanija naudoja du logotipus: „Bethesda Game Studios“ paprastai su žaidimais, kuriuos kūrė „Bethesda“, bei „Bethesda Softworks“ – žaidimams, kuriuos „Bethesda“ tik platina.

## Nuorodos
* Oficiali svetainė (anglų k.)
Čiurlionio kvartetas

**Čiurlionio kvartetas** – Lietuvos nacionalinės filharmonijos kamerinės muzikos Mikalojaus Konstantino Čiurlionio (1875–1911) vardo ansamblis.

## Sudėtis

Dabartinės sudėties atlikėjų kvartetas:

* Jonas Tankevičius (I smuikas, nuo 1996)
* Darius Dikšaitis (II smuikas, nuo 1996)
* Gediminas Dačinskas (altas, nuo 2003)
* Elena Daunytė (violončelė, nuo 2021)

Pirmoji kvarteto sudėtis: 
* Rimantas Šiugždinis (iki 1996)
* Saulius Kiškis (iki 1992)
* Aloyzas Grižas (iki 2003) 
* Saulius Lipčius (iki 2018)

1975–1977 m. altu griežė J. Beliajavas, 1991–1996 m. II smuiku – Jonas Tankevičius, 2018–2021 m. violončele – Glebas Pyšniakas.

## Istorija

Ansamblis susikūrė 1968 m., jo nariams tebestudijuojant Lietuvos muzikos akademijoje, vėliau jie tobulino meistriškumą pas Borodino, Tanejevo, Tatrai kvartetų narius profesorius D. Šebaliną, V. Ovčareką, V. Tatrai.

Čiurlionio kvartetas yra sugrojęs per 3000 koncertų Lietuvoje ir daugelyje užsienio šalių, dalyvavęs visuose žymiausiuose Lietuvos, taip pat stambiuose užsienio festivaliuose: „Berliner Festwochen“, „Prahos pavasaris“, Šlėzvigo-Holšteino, „Vlaanderen“, „Janačkuv mai“, „Moravian Autumn“, „Balve Höle“, B. Bartóko gimimo 100-ųjų metinių Budapešte, Zalcburgo, Freiburgo, Štutgarto, Duisburgo, Varnos, Rusės, Kuhmo, Zagrebo, Oslo, Reikjaviko, Maskvos, Sankt Peterburgo, Nižnij Novgorode – A. Sacharovo, „Meranofest“, grojo Leipcigo „Gewandhaus“, Amsterdamo „Concertgebouw“, Bonos „Beethovenhaus“, Berlyno „Schauspielhaus“, Paryžiaus „Musee d’Orsay“, Varšuvos, Londono, Briuselio filharmonijų, Japonijos ir Kinijos koncertų salėse.

1990 m. Čiurlionio kvartetui (R. Šiugždinis, S. Kiškis, A. Grižas, S. Lipčius)  pirmajam šalyje suteiktas aukščiausias apdovanojimas – Lietuvos nacionalinė kultūros ir meno premija.

## Šaltiniai

## Nuorodos
* Čiurlionio kvarteto tinklalapis
Pulsaras

**Pulsaras** – besisukanti neutroninė žvaigždė, kuri skleidžia elektromagnetinę spinduliuotę radijo bangų, šviesos, rentgeno ir gama spindulių pavidalu. Spinduliavimo periodas kinta nuo 1,5 ms iki 8,5 s.

Pulsarai spinduliuoja statmenai jų paviršiui pluoštu, panašiu į siaurą kūgį iš magnetinių polių sričių. Dėl šios priežasties ir pulsaro sukimosi apie ašį, kuri dažniausiai nesutampa su magnetine ašimį, spinduliavimas registruojamas kaip trumpi impulsai ir tik tada, kai spinduliavimo pluoštas atsisuka į Žemę. Dėl šio efekto ir kilo tokio tipo neutroninių žvaigždžių pavadinimas.

Pirmą kartą pulsarą aptikto Jocelyn Bell Burnell ir Antony Hewish 1967 m. Hewish už šį atradimą bei kitus darbus 1974 metais buvo apdovanotas Nobelio fizikos premija.

## Tipai

Yra sukurtos kelios hipotezės, tačiau tvirtai pulsarų spinduliavimo kilmė nėra paaiškinta iki šiol.

Pagal tai, iš kur gaunama energija spinduliavimui, pulsarai skiriami į tris tipus:
* Radijo pulsarai, spinduliuojantys sekundžių trukmės impulsus, yra pavienės neutroninės žvaigždės, susidariusios po didelės masės supernovos sprogimo. Jie spinduliuoja sukimosi aplink ašį (kinetinę) energiją (dėl to sukimosi periodas ilgėja).
* Rentgeniniai pulsarai yra glaudžiųjų dvinarių žvaigždžių nariai, spinduliuojantys rentgeno spindulius dėl normalios žvaigždės medžiagos akrecijos į neutroninę žvaigždę.
* Magnetarai yra neutroninės žvaigždės su ypač stipriu magnetiniu lauku.

## Įvairūs pulsarai

* Greičiausias žinomas pulsaras yra PSR 1937 + 214, jis apsisuka 642 kartus per sekundę.

## Šaltiniai


## Nuorodos

* Apie pulsarus
Kolekcija

**Kolekcija** ( – 'rinkinys') – pagal paskirtį nenaudojamų vienarūšių daiktų rinkinys. Pasižymi materialinės ar dvasinės kultūros, moksline verte. Priskiriami rankraščiai, knygos, monetos, pašto ženklai, vaizduojamojo meno kūriniai ir kt. bei gamtos objektai (mineralai, augalai, vabzdžiai ir kt.).

Kolekcijos būna asmeninės ir visuomeninės. Kai kurios asmeninės kolekcijos gali tapti visuomeninėmis – sudaryti steigimų muziejų, bibliotekų pagrindą, arba didelę jų fondų arba ekspozicijų dalį. Kartais kolekcijos terminas priešpastatomas rinkiniui (pagal paskirtį naudojamų daiktų objektų visumai).

Didelę įtaką kolekcijų kaupimui turėjo mokslinis kolekcionuojamųjų objektų sisteminimas pagal savarankiškas mokslo šakas ir jų pagalbines disciplinas, taip pat vyko ir atvirkštinis procesas – kolekcionavimas padėjo plėtotis numizmatikos, heraldikos, sfragistikos, archeologijos, etnografijos ir kt. mokslams. Ilgainiui susiklostė keletas jo krypčių: bibliofilija, birofilija,  bonistika, faleristika, filatelija, filofonija, filokartija, filumenija, numizmatika ir kitos.

Vertingų daiktų rinkimas žinomas nuo senų laikų. Nuo III a. pr. m. e. Mesopotamijoje būta kolekcionavimo praktikos tarp karalių ir didikų. 305–30 m. pr. m. e. Aleksandrijoje Ptolemėjų dinastijos valdymo laikais įkurta tuo metu didžiausia Aleksandrijos biblioteka. Tačiau pirmaisiais kolekcininkais laikomi Pergamo karaliaus Atalo I (241–197 m. pr. m. e.) įpėdiniai. Terminą „kolekcija“ pirmasis pavartojo Ciceronas savo kalboje apie Pergamo valdovus. Pirmoji kolekcija aprašyta moksliniame darbe, priklauso Aristoteliui. Jis surinko ir apibūdino daugybę augalų iš įvairių pasaulio šalių. Pagrindinis eksponatų tiekėjas buvo Aleksandras Makedonietis.

## Išnašos
Aukštagirė

**Aukštagirė** – kaimas Šilalės rajono savivaldybėje, 2 km šiaurės rytus nuo Bilionių, Varnių regioniniame parke. Šiaurės rytuose plyti Endrikavo miškas, šiaurės vakaruose stūkso Aukštagirės kalnas (215,1 m, su apžvalgos bokštu), prie jo veda pažintinis dviračių takas, įkurtas Aukštagirės geomorfologinis draustinis. Įrengta kalnų slidinėjimo trasa „Aukštagirės kalnas“.

## Gyventojai

## Šaltiniai
Antanas Vienažindys

**Antanas Vienažindys** (1841 m. rugsėjo 26 d. Anapolyje – 1892 m. liepos 29 d. Laižuvoje) – lietuvių poetas, kunigas. Vienas pirmųjų lietuvių lyrikų, palikęs rankraštinį rinkinį *Dainos*, kuris buvo išspausdintas 1894 m.; daugelis šio rinkinio eilėraščių tapo liaudies dainomis.

Baigė Varnių seminariją, kunigavo Panevėžyje, Šiaulėnuose, Krinčine, Vainute, Breslaujoje, klebonavo Laižuvoje (čia ir palaidotas).

A. Vienažindžio muziejus yra jo senelio sodyboje Gipėnuose, Zarasų raj.

## Nuorodos
* Trumpa biografija
Pabiržulis

**Pabiržulis** – kaimas Telšių rajono savivaldybės pietuose, 1 km į rytus ir pietryčius nuo Janapolės, Biržulio ežero šiaurės rytinėje pakrantėje (prie šlapynių), Varnių regioniniame parke. Šalimais teka Virvytės aukštupys, upės ištakoje pastatytas Biržulio sąsmaukos tiltas. Alkos kalnas.

Įkurtas Pabiržulio archeologinis draustinis, kuriame saugomas akmens amžiaus stovyklaviečių kompleksas (2500 metų senumo gyvenvietės), Alkakalnio ir Donkalnio (5520 m. pr. m. e., buvo maldų ir aukojimo vieta) alkavietės. Šalia stūkso Širmės piliakalnis.

## Gyventojai

## Šaltiniai
Vembūtai (Varniai)

**Vembūtai** – kaimas Telšių rajono savivaldybėje, 6 km į vakarus nuo Varnių, Lūksto ežero šiaurės vakarinėje pakrantėje, Varnių RP. Pietuose prateka upelis Domantas. Stūkso Vembūtų piliakalnis, ant kurio, kaip spėjama, buvusi kunigaikščio Vykinto pilis.

## Gyventojai

## Šaltiniai
Kūjainiai

**Kūjainiai** – kaimas Telšių rajono savivaldybėje, 2 km į šiaurės rytus nuo Varnių, Varnių reg. parke. Šiaurėje telkšo Stervas, pietuose teka Varnelė. Yra medgrinda.

## Istorija

|}

## Gyventojai

## Šaltiniai
Golfo srovė

**Golfo srovė** () – galinga, šilta ir greita Atlanto vandenyno paviršiaus srovė, susiformuojanti Meksikos įlankoje iš Floridos srovės; tekanti pro Floridos sąsiaurį, už jo papildoma Antilų srovės, toliau pagal rytines JAV pakrantes, Niufaundlendą ir kertanti Atlanto vandenyną (pereinanti į Šiaurės Atlanto srovę). Ties maždaug 30°V, 40°Š srovė skyla į dvi dalis: šiaurinė dalis teka šiaurinės Europos link, pietinė vakarų Afrikos link. Prie Niufaundlendo susiduria su šaltąja Labradoro srove. Golfo srovė veikia Šiaurės Amerikos bei Europos vakarinės pakrantės klimatą. 

Srovės plotis paprastai 80–150 km, gylis – 800–1200 m. Šiuo metu greitis didžiausias tėkmės paviršiuje, iki 2 m/s. Srovės greitį, vandens temperatūrą ir druskingumą labiausiai lemia pasatai. 

Vis dėlto, naujausi tyrimai rodo, kad Golfo srovės galia blėsta, jos vandens judėjimo greitis kasmet mažėja. Todėl tikėtina, kad ateityje Šiaurės Europos klimatas dėl to bus daug vėsesnis.

## Šaltiniai
Kompiuteriniai taktiniai žaidimai

: *Pagrindiniai straipsniai [[Realaus laiko taktiniai žaidimai]], [[Ėjimų taktikos]]*
**Taktiniai žaidimai** – atskiras kompiuterinių žaidimų žanras, sutelkiantis pagrindinį dėmesį į grupės (karinių/kovinių) vienetų taktinį valdymą, atsisakant strategijoms būdingų dalių: išteklių rinkimo ir kovos vienetų gamybos. Tokių žaidimų pavyzdžiai:
* maginės fantastikos žaidimas – „“, viena pirmųjų tikrų realaus laiko taktikų;
* mokslinės fantastikos:
** „Ground Control“, išgryninęs „Command & Conquer“ ir „Total Annihilation“ kovinių operacijų elementus, suteikęs jiems pilną taktinę formą;
** „Close Combat“ serija, kurioje žaidėjas valdo Antrojo pasaulinio karo karinius vienetus;
** „Total War“ serija, gana realistiškai atkurianti imperijų kūrimą ir epines kovas įvairiose istorinėse erose.

Šie žaidimai skiria dėmesį taktiniams aspektams, skirtingai nuo strateginių žaidimų dėmesio gamybinei – ekonominei daliai ir turi žymiai geriau išvystytą operatyvinį – taktinį vienetų valdymą, planavimą ir pažangesnių kovos lauko taktikų sistemą, kuri tikslingai supaprastinta, stilizuota strateginiuose (ypač realaus laiko) žaidimuose.
Helionas

**Helionas** – pilnai jonizuoto ³He helio izotopas. Helionas susideda iš dviejų protonų ir vieno neutrono. Tai stabilus branduolys. Heliono masė yra 5,00641214(86)&nbsp;×&nbsp;10-27&nbsp; kg.

Kitas stabilus helio izotopas yra 4He, alfa dalelė. Heliono nereikia painioti su tričiu – vandenilio izotopu, kurį sudaro vienas protonas ir du neutronai.

Helionai susidaro beta skilimo metu. Naudojami kaip bombarduojanti dalelė greitintuvuose.

## Nuorodos
* 2002 CODATA: Helion mass.
Burbiškiai

**Burbiškiais** vadinami kaimai:

* Jurbarko rajone;
* Lazdijų rajone;
* Raseinių rajone:
** Betygalos seniūnijoje,
** Pagojukų seniūnijoje;
* Šakių rajone;
* Šilalės rajone;
* Tauragės rajone;
* Telšių rajone:
** Didieji Burbiškiai,
** Mažieji Burbiškiai;
* šiaurės vakarų Lenkijoje, Seinų valsčiuje.
Burbiškiai (Šilalė)

**Burbiškiai** – kaimas Šilalės rajono savivaldybėje, šiaurės vakarinėje Paršežerio pakrantėje, Sietuvų upelio vakariniame krante. Priklauso Varnių RP. Prie ežero stūkso Burbiškių piliakalnis (Paršpilis), į kurį per pelkę veda Sietuvos kūlgrinda. Taip pat išlikęs Burbiškių pilkapynas.

## Gyventojai

## Šaltiniai
Orenburgo sritis

**Orenburgo sritis** () – sritis pietryčių Rusijos europinės dalies pietryčiuose, Pavolgio federalinėje apygardoje, prie sienos su Kazachstanu.

Orenburgo sritis sudaryta 1934 m. gruodžio 7 d. 1938−1957 m. sritis buvo vadinama *Čkalovo sritimi*. Srities plotas – 124 000 km². Gyventojų – 2 137 900 (2006). Administracinis centras – Orenburgas. Srities gubernatorius – Aleksejus Černyšovas (*Алексей Чернышев*).

## Geografija
Orenburgo srities vakaruose yra *Orenburgo stepė* ir *Bendrojo Sirto aukštuma* (iki 400 m aukščio), toliau į rytus − Pietų Uralo kalnai (iki 600 m aukščio), kurie rytuose žemėja ir pereina į *Užuralės* kalvotąją lygumą (400−450 m aukščio), pietryčiuose − *Turgajaus* plynaukštės vakarinis pakraštys. Srityje yra diduma Buzuluko šilo.

Didžiausios upės − Uralas, Sakmara, Orė, Didysis Kumakas, Ilekas, Samara.

## Administracinis suskirstymas
Orenburgo sritis suskirstyta į 35 rajonus:

* Abdulino rajonas (*Абдулинский район*)
* Adamovkos rajonas (*Адамовский район*)
* Akbulako rajonas (*Акбулакский район*)
* Aleksandrovkos rajonas (*Александровский район*)
* Asekejevo rajonas (*Асекеевский район*)
* Beliajevkos rajonas (*Беляевский район*)
* Buguruslano rajonas (*Бугурусланский район*)
* Buzuluko rajonas (*Бузулукский район*)
* Dombarovskio rajonas (*Домбаровский район*)
* Gajaus rajonas (*Гайский район*)
* Gračiovkos rajonas (*Грачевский район*)
* Ileko rajonas (*Илекский район*)
* Jasno rajonas (*Ясненский район*)
* Krasnogvardeisko rajonas (*Красногвардейский район*)
* Kurmanajevkos rajonas (*Курманаевский район*)
* Kuvandyko rajonas (*Кувандыкский район*)
* Kvarkeno rajonas (*Кваркенский район*)
* Matvejevkos rajonas (*Матвеевский район*)
* Novoorsko rajonas (*Новоорский район*)
* Novosergijevkos rajonas (*Новосергиевский район*)
* Oktiabrskojės rajonas (*Октябрьский район*)
* Orenburgo rajonas (*Оренбургский район*)
* Perevolockio rajonas (*Переволоцкий район*)
* Pervomaiskio rajonas (*Первомайский район*)
* Ponomariovkos rajonas (*Пономарёвский район*)
* Sakmaros rajonas (*Сакмарский район*)
* Saraktašo rajonas (*Саракташский район*)
* Severnojės rajonas (*Северный район*)
* Sol Ilecko rajonas (*Соль-Илецкий район*)
* Soročinsko rajonas (*Сорочинский район*)
* Svetlo rajonas (*Светлинский район*)
* Šarlyko rajonas (*Шарлыкский район*)
* Tašlos rajonas (*Ташлинский район*)
* Tiulgano rajonas (*Тюльганский район*)
* Tockojės rajonas (*Тоцкий район*)

## Gyventojai

### Miestai
Didžiausi miestai (tūkst. gyv., 2005 m.):
* Orenburgas – 538,6
* Orskas – 247,6
* Novotroickas – 104,9
* Buzulukas – 87,1
* Buguruslanas – 53,1
* Gajus – 41,1
* Mednogorskas – 30,4
* Soročinskas – 29,6
* Kuvandykas – 28,6
A. Académica de Coimbra OAF

**Koimbros „Académica“** – Portugalijos futbolo klubas iš Koimbros. Tai seniausias iki šiol veikiantis šalies futbolo klubas, priklausantis „Club of Pioneers“ organizacijai.

## Istorija
Klubas įkurtas 1876 m. Laikomas seniausiu futbolo klubu šalyje. 

## Pasiekimai

* II diviziono čempionas (1949, 1973 m.)

## Sezonai

|}

## Spalvinė gama

## Apranga
;Sportinių aprangų gamos pokyčiai:
* Namuose žaidžia juoda apranga. 

## Stadionas
Namų rungtynes žaidžia Savivaldybės stadione (), kuris talpina 2,5 tūkt. žiūrovų.

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* Transfermarkt
* Globalsportsarchive
Endoterminis procesas

**Endoterminis procesas** charakterizuoja procesą arba reakciją, kuri sunaudoja energiją (šilumos pavidalu). Jis kilęs iš  reiškiantis „viduje“ ir *-thermic*, reiškiantis „šildyti“. Priešingi endoterminiams procesams yra egzoterminiai procesai, kurių metu energija išlaisvinama šilumos pavidalu.

Ši koncepcija dažnai naudojama fizikoje ir chemijoje.

Endoterminiai procesas yra:
* Ledo tirpimas
* Skysčių virimas
* Sublimacija
* Endoterminės cheminės reakcijos
* Endoterminės branduolinės reakcijos

## Endoterminių procesų pritaikymas
Endoterminės cheminės reakcijos gali būti pritaikomos pasyviai apsaugai nuo gaisro. Technologiškai tai reiškia tokių medžiagų panaudojimą (pvz., gipso), kurios skaidosi ir nusineša dalį šilumos (pavyzdžiui, vandens garų pavidalu), neleisdamos joms įkaisti.
SC Beira-Mar

**Aveiro „Beira-Mar“** – Portugalijos futbolo klubas iš Aveiro.

## Istorija
Klubas įkurtas 1922 m. Kitados žaidė aukščiausioje šalies lygoje.

2012–2013 m. sezone Premier Liga užimta 16 vieta. Nuo 2013–2014 m. sezono rungtyniavo žemesnėse pakopose.

## Pasiekimai

* II diviziono čempionas (1961, 1965, 1971 m.)
* II lygos (*Liga de Honra*) čempionas (2006 m.)

## Sezonai

|}

## Spalvinė gama

## Išnašos

## Nuorodos
* Oficiali klubo svetainė
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrų istorija)
Egzoterminis procesas

**Egzoterminis procesas** charakterizuoja procesą arba reakciją, kuri išskiria energiją (šilumos pavidalu). Pavadinimas kilęs nuo , reiškiančio „išorėje“ ir *-thermic*, reiškiančio „šildyti“. Priešingi egzoterminiams procesams yra endoterminiai procesai, kurių metu energija yra sunaudojama.

Egzoterminiai procesai yra:

* Vandens ir rūgščių maišymas
* Egzoterminės cheminės reakcijos
* Egzoterminės branduolinės reakcijos
* Vandens virtimas ledu
* Kondensacija
CF Os Belenenses

**Lisabonos „Belenenses“** – Portugalijos futbolo klubas iš Lisabonos.

## Istorija
Klubas įkurtas 1919 m. 1946 m.  tapo šalies čempionais.

2008 m. šiame klube rungtyniavo Edgaras Jankauskas.

## Pasiekimai

* II diviziono čempionas (1984 m.)

## Sezonai

|}

## Lietuviai
* Edgaras Jankauskas, puolėjas 2008 m.
* Romualdas Jansonas, puolėjas 2026 m. (nuomos pagrindais iš FC Arouca)

## Garsesni žaidėjai
*  Eggert Jónsson, atraminis saugas;

## Spalvinė gama

## Išnašos

## Nuorodos
* Oficiali klubo svetainė
* RSSSF duomenų bazė (Čempionai ir sezonai)
* RSSSF duomenų bazė (Taurės turnyrų istorija)
Boavista FC

**Porto „Boavista“** – Portugalijos futbolo klubas iš Porto.

## Istorija
Klubas įkurtas 1903 m. 2001 m. tapo šalies čempionais. 2024–2025 m. sezone Primeira Liga liko paskutinėje vietoje. 

Nuo 2025–2026 m. sezono varžėsi regioninėje Porto srities lygoje.

## Pasiekimai

## Sezonai

|}

## Spalvinė gama

## Apranga
; Sportinės aprangos pokyčiai

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
* Globalsportsarchive
Bosnija ir Hercegovina Eurovizijoje

**[[Bosnija ir Hercegovina]] [[Eurovizija|Eurovizijos dainų konkurse]]** dalyvavo 19 kartų, debiutavo 1993 m. Sėkmingiausias buvo grupės Hari Mata Hari pasirodymas 2006 m. Tada užimta 3 vieta.

Iki 1993 m. Bosnija ir Hercegovina Eurovizijos dainų konkurse dalyvavo kaip Jugoslavijos dalis.

## Dalyvavimas

* Jei šalis laimėjo praėjusiais metais, sekančiais metais nedalyvauja konkurso pusfinalyje. Be to, 2004–2007 m. dešimt šalių, kurie nebuvo „Big Four“ šalys, nedalyvauja kitų metų pusfinalyje. Jei, pavyzdžiui, Vokietija ir Prancūzija patenka į dešimtuką, šalys, užėmusios 11 ir 12 vietas, patenka į ateinančių metų finalą kartu su kitomis šalimis.

## Balsavimų istorija 1993–2011 m.

### Balsai nuo Bosnijos ir Hercegovinos į…

### Balsai Bosnijai ir Hercegovinai nuo…

## Marcel Bezençon apdovanojimai

#### Kompozitoriaus apdovanojimas

## Taip pat
* Jugoslavija Eurovizijoje

## Nuorodos
* Bosnijos Eurovizijos atrankos svetainė
Paprastoji kriaušė

**Paprastoji kriaušė** (*Pyrus communis*) – obelinių (*Maloideae*) pošeimio kriaušių (*Pyrus*) genties vaismedis. Natūraliai paplitusi centrinėje ir rytų Europoje, pietvakarių Azijoje. Įveista visoje Europoje, Šiaurės Amerikoje, Australijoje. 

Medis užauga iki 20 m aukščio. Žydi gegužės mėnesį. Vaisius veda vasaros pabaigoje. Yra išvesta daug įvairių veislių.
Grifinė patarška

**Grifinė patarška** (*Acryllium vulturinum*) – didžiausias ir įspūdingiausios išvaizdos patarškinių šeimos paukštis ir vienintelis grifinių patarškų genties narys. Sutinkamas Afrikos šiaurrytiniuose rajonuose: pietų Etiopijoje, Kenijoje ir Pačioje Tanzanijos šiaurėje.

Grifinė patarška yra didelis (61-71 cm) paukštis su apvalios formos kūnu ir maža galva. Lytis panašios, tik patelė dažniausiai maženė už patiną. Jauni paukščiai būna pilkai rudi, su neryškiai mėlyna krūtine ir trumpomis kaklo plunksnomis.

Tai retas paukštis ir yra įrašytas į Tarptautinę Raudonąją Knygą.

## Nuorodos
*
Paprastoji barborytė

**Paprastoji barborytė** (*Barbarea vulgaris*) – bastutinių (*Brassicaceae*) šeimos barboryčių (*Barbarea*) genties rūšis. Paplitusi Europoje, tačiau natūralizuota ir Šiaurės Amerikoje.

Vienmetis arba dvimetis (kartais daugiametis), 30-70 cm aukščio žolinis augalas. Stiebas stačias, vagotas, plikas arba kiek plaukuotas, šakotas. Pamatiniai ir apatiniai lapai kotuoti, lyriškai suskaldyti, su 2 arba 4 poromis šoninių skilčių ir didele viršūnine skiltimi; viršutiniai lapai bekočiai, bukai dantyti. Žiedynai stiebo viršūnėje. Vainiklapiai 4, ryškiai geltoni, 5-7 mm ilgio. Taurėlapiai atsilošę, 3-4 mm ilgio. Vaisius - tiesi, stačia, 1-2 cm ilgio trumpakotė ankštara, kuri prinokusi kiek atsilošia nuo ašies. Ankštaros gana tankios. Sėklos lizde išsidėsčiusios viena eile, ilgakotės, ovališkos, pilkšvai rudos, paviršius smulkiai karpotas; kiekvienoje ankštaroje apie 20 sėklų.

Žydi gegužės - birželio mėn. Auga pasėliuose, laukuose, šlaituose, pievose, daržuose, pakrantėse, pagrioviuose. Mėgsta drėgnokas dirvas.

Labai įkyri piktžolė. Medingas augalas (iš 1 ha gaunama iki 35-40 kg medaus). Jauni lapai tinka salotoms. Žiedais galima dažyti šilką geltona spalva.

**Lenktavaisė barborytė** (*Barbarea arcuata*), seniau laikyta atskira rūšimi, dabar išskiriama kaip paprastosios barborytės porūšis. 

## Šaltiniai

## Literatūra
Pavasarį žydintys augalai, Živilė Lazdauskaitė, Vilnius, Mokslas, 1985, 82 psl.
Dailusis auskarėlis

**Dailusis auskarėlis** (*Dicentra spectabilis*) – žvirbliarūtinių (*Fumariaceae*) šeimos, auskarėlių (*Dicentra*) šeimos daugiametė darželinė gėlė. Natūraliai paplitę Rytų Azijoje, tarp Sibiro ir pietų Japonijos. Auginama daugelyje Europos šalių. Žydėti pradeda gegužės mėnesį. Žiedai širdelės formos, po 3-15 ant žiedkočio. Žydi baltai arba rausvai. Nuodingas.
Maximo Park

**Maxïmo Park** yra anglų Indie rock grupė, susiformavusi 2000 m. ir priklausanti „Wrap Records“ kompanijai.

## Grupės sudėtis
* Tom English (būgnai)
* Duncan Lloyd (gitara)
* Paul Smith (vokalas)
* Archis Tiku (bosinė gitara)
* Lukas Wooller (klavišiniai)

## Diskografija

### Albumai

Image:A_Certain_Trigger.jpg|***[[A Certain Trigger]]***(2005 m.) **#15 JK**
Image:Maximo_Park_-_Missing_Songs.jpg|  ***[[Missing Songs]]***(2006 m.)
Image:Our_Earthly_Pleasures.JPG|***[[Our Earthly Pleasures]]***(2007 m.)**#2 JK**


### Singlai
* „The Coast Is Always Changing“/„The Night I Lost My Head“ (2004 m.)
* „Apply Some Pressure“ (2005 m.)
* „Graffiti“ (2005 m.)
* „Going Missing“ (2005 m.)
* „Apply Some Pressure“ (perleistas) (2005 m.)
* „I Want You to Stay“ (2006 m.)
* „Our Velocity“ (2007 m.)
* „Books From Boxes“ (2007 m.)

## Nuorodos
* Maxïmo Park oficialus puslapis
* Maxïmo Park profilis MySpace
Erdenetas

**Erdentas** (mong. *Эрдэнэт*) – antras pagal dydį Mongolijos miestas. Apie 83 tūkstančius gyventojų (2006 m.).

## Istorija

Miestas įkurtas 1975 m.

## Sportas
#### Futbolas
* Khangarid FC
* Erdento miesto stadionas.
Algimantas Šalna

**Algimantas Šalna** (g. 1959 m. rugsėjo 12 d. Vinciškėje, Ignalinos raj.) – Lietuvos biatlonininkas, pasaulio ir olimpinių žaidynių čempionas.

## Biografija

Treneris – Albertas Jakubauskas. 1980–1986 m. buvo Sovietų Sąjungos biatlono rinktinės narys. Pirmasis Lietuvos sportininkas, žiemos olimpinėse žaidynėse laimėjęs aukso medalį. 1984 m. Sarajevo olimpinėse žiemos žaidynėse laimėjo auksą estafečių 4×7,5 km varžybose, individualiose 10 km lenktynėse užėmė penktąją vietą. 1983 m. Anterselvoje (Italija) ir 1985 m. Rupoldinge (Vokietija) tapo pasaulio čempionu estafečių varžybose.

Baigęs sportininko karjerą, treniravo Sovietų Sąjungos moterų biatlono rinktinę. Nuo 1991 m. penkiolika metų yra JAV biatlonininkų rinktinės vyriausiasis treneris. 1994 m., 1998 m., 2002 m. ir 2006 m. olimpinėse žiemos žaidynėse – JAV olimpinės biatlono rinktinės vyriausiasis treneris.

## Šaltiniai

* Algimantas Šalna: Norėjau būti geriausias
Laima Stankevičienė

**Laima Stankevičienė**:

* Laima Stankevičienė (1964) – pedagogė, politinė bei visuomenės veikėja;
* Laima Stankevičienė (1975) – politinė bei visuomenės veikėja
Myths of the Near Future

**Myths of the Near Future** yra debiutinis Didžiosios Britanijos Indie rock/New Rave grupės Klaxons albumas išleistas 2007 m. sausio 29 d. Albumas pasiekė JK perkamiausių albumų savaitinio sąrašo 2-ąją vietą, tuo tarpu pristatomasis singlas „Golden Skans“ – 7-ąją. Britų Alternatyvios muzikos muzikos žurnalas „New Musical Express“ albumą įvertino 9 iš 10 balų.

## Dainų Sąrašas
# „Two Receivers“ − 4:18
# „Atlantis to Interzone“ − 3:18
# „Golden Skans“ − 2:45
# „Totem on the Timeline“ − 2:41
# „As Above, So Below“ − 3:58
# „Isle of Her“ − 3:54
# „Gravity's Rainbow“ − 2:37
# „Forgotten Works“ − 3:26
# „Magick“ − 3:30
# „It's Not Over Yet“ − 3:35
# „Four Horsemen of 2012“ – 2:17
Xan Valleys

**Xan Valleys** yra mini - albumas (EP) išleistas anglų New Rave grupės Klaxons 2006 m. spalio 16 d.

## Dainų Sąrašas
# „Gravity's Rainbow“ − 2:34
# „Atlantis to Interzone“ − 3:18
# „4 Horsemen of 2012“ − 2:29
# „The Bouncer“ − 2:14
# „Gravity's Rainbow“ (Van She remiksas) − 5:24
# „Atlantis to Interzone“ (Crystal Castles remiksas) − 4:12
Gricius

;Gricius
* Albinas Gricius – mikologas;
* Algirdas Gricius (1937) – fizikas, politikas;
* Algirdas Gricius (1954) – politikas;
* Algis Gricius – smuikininkas, pedagogas, humanitarinių mokslų daktaras;
* Antanas Gricius – jėgos trikovės sporto meistras, treneris;
* Augustinas Gricius – rašytojas, dramaturgas;
* Augustinas Gricius – teatro ir televizijos režisierius;
* Jonas Gricius – karininkas;
* Jonas Gricius – kino operatorius;
* Jonas Gricius – aktorius;
* Rimantas Gricius – pedagogas, politikas;
* Saulius Gricius – visuomenės veikėjas.
;Gricienė, Griciuvienė
* Eglė Griciuvienė – archeologė, muziejininkė;
* Nelė Gricienė-Narbutaitė – choro dirigentė ir pedagogė;
;Griciūtė
* Laima Griciūtė – gydytoja onkologė.

## Etimologija
Labai dažna žemaitiška pavardė, ypač paplitusi Šiaurės Žemaitijoje (Darbėnai, Plateliai, Alsėdžiai, Mosėdis, Plungė, Papilė, Telšiai). Kilusi iš slaviškų pavardžių , , kurios yra vardo *Grigorijus* (*Гpигopий, Grzegorz*) trumpiniai.

## Šaltiniai
Baltrūnas

;Baltrūnas
* Aleksandras Baltrūnas – matematikas, istorikas;
* Aleksas Baltrūnas – rašytojas;
* Dalis Antanas Baltrūnas – fizikas;
* Gintaras Baltrūnas – chemikas;
* Leonas Baltrūnas – krepšinio žaidėjas ir treneris;
* Valentinas Baltrūnas – geologas, politikas.
;Baltrūnaitė
* Justina Baltrūnaitė – futbolininkė;
* Laimė Baltrūnaitė – teisininkė.

Labiausiai Aukštaitijoje (ypač Kupiškio, Rokiškio, Molėtų, Panevėžio, Ukmergės, Anykščių rajonuose) paplitusi pavardė. Kilusi iš krikšto vardo *Bal̃trus, Baltramiẽjus*.

## Šaltiniai
Pilviškės

**Pilviškės** – kaimas Vilniaus rajono savivaldybės šiaurės rytuose, 2 km į pietvakarius nuo Buivydžių, netoli sienos su Baltarusija.

## Etimologija

Pavadinimas tikriausiai yra asmenvardinis vietovardis, kilęs nuo pavardės *Pilvius* ar *Pilvys* (pridedant priesagą *-iškės*).

## Gyventojai

## Šaltiniai
Daugilis

**Daugilis** – viensėdis Utenos rajono savivaldybėje, 5 km į pietryčius nuo Užpalių, Alksno ežero pietinėje pakrantėje. Už 1 km į rytus telkšo Alaušas.

## Etimologija

Kaimo pavadinimas kilo nuo asmenvardžio *Daugilis*.

## Gyventojai

## Šaltiniai